…Վարչապետի՝ Բրյուսել մեկնելուց առաջ լրատվամիջոցների հետ զրույցում վերլուծաբանները կարծիք էին հայտնել, որ Ռուսաստան կատարած երկու այցերից հետո Հայաստանի վարչապետը Բրյուսելում «կփորձի ամրապնդել նաեւ եվրոպական կողմի վստահությունը»: Իր հերթին՝ Հայաստանում Եվրամիության ներկայացուցիչ, դեսպան Պյոտր Սվիտալսկին նշել էր, որ ԵՄ ղեկավարները Բրյուսելում Փաշինյանին շատ ջերմ կընդունեն: Իսկ ավելի վաղ ԵՄ արտգործնախարար Ֆեդերիկա Մոգերինին հայտարարել էր, որ Եվրամիությունն առաջիկա 4 տարիներին 160 միլիոն եվրո կներդնի Հայաստանում՝ աջակցելու մի շարք ոլորտներում բարեփոխումներին: Ռուսաստանի Դաշնության հետ ինտենսիվ աշխատելով հանդերձ՝ Հայաստանի նոր կառավարությունը, չէր կարող աչքաթող անել եվրոպական ուղղությունը: Անշուշտ՝ չէր կարող նաեւ ռուսական ու արեւմտյան ուղղություններից գերակայությունը չտար առաջինին, որովհետեւ Նիկոլ Փաշինյանի իշխանության համար շատ կարեւոր էր չեզոքացնել Ռուսաստանից սպառնացող մարտահրավերները: